Управляващият орган на Програма „Образование“ 2021-2027 г. обявява за кандидатстване процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“

Управляващият орган на Програма „Образование“ 2021-2027 г. (ПО) обявява за кандидатстване процедура за предоставяне на безвъзмездна финансова помощ чрез подбор на проектни предложения BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“ в рамките на Приоритет 1 „Приобщаващо образование и образователна интеграция“ на Програмата.
Основната цел на процедурата е подкрепа за социално включване на деца и ученици от маргинализирани групи чрез подобряване на достъпа им до качествено образование.
Специфични цели са:
· подобряване на достъпа до качествено образование за намаляване на отпадащите от образование деца и ученици;
· повишаване на качеството на предучилищното и училищното образование чрез подкрепа на развитието на специалистите в системата на предучилищното и училищното образование;
· насърчаване на ефективното взаимодействие на училищната/ните  и предучилищните общност/и, вкл. работа с родителите, ангажиране на местните заинтересовани страни с образователните институции
Процедурата за безвъзмездна финансова помощ се реализира на основание чл. 9 от Постановление № 494 на Министерския съвет от 30 декември   2024 г. за определяне на правила за прилагане на подхода „Водено от общностите местно развитие“ за периода 2021 – 2027 г., като допълващо финансиране от Програма „Образование“ по подхода Водено от общностите местно развитие с финансовата подкрепа на Европейския социален фонд плюс (ЕСФ+).
Допустими кандидати и партньори по процедурата са общини, държавни, общински и частни детски градини и училища, юридически лица с нестопанска цел с доказан опит и експертиза в сферата на образованието и/или работа с уязвими групи, само от територията на МИГ с одобрени стратегии за ВОМР с мерки за допълващо финансиране от ПО за дейности за образование. 
Дейностите по процедурата, включват:
Дейност 1. Подкрепа на деца и ученици.
Дейност 2. Подкрепа за педагогически специалисти и непедагогически персонал за работа в мултикултурна среда.
Дейност 3. Подкрепа на училищни/предучилищни и местни общности за активно взаимодействие в мултикултурна образователна среда. 
Общият размер на безвъзмездната финансова помощ (БФП) по настоящата процедура е 
9 760 561,90 евро (финансиране от ЕСФ+ и националния бюджет). Минималният размер на БФП за проектно предложение е 25 565 евро, а максималният размер е 178 952 евро, но не повече от определения бюджет по процедурата за съответната територия на МИГ с одобрена стратегия за ВОМР и заявени в нея мерки за допълващо финансиране от ПО.
Пълният комплект Насоки за кандидатстване е публикуван на следните интернет адреси: https://eumis2020.government.bg, http://opnoir.bg и www.eufunds.bg.
Кандидатите по процедурата могат да искат разяснения във връзка с Насоките в срок до три седмици преди изтичането на срока за кандидатстване. Допълнителни въпроси по Насоките за кандидатстване се задават в писмена форма чрез ИСУН (https://eumis2020.government.bg), модул „Разяснения по процедурата“. 
Разясненията се дават по отношение на Условията за кандидатстване, не съдържат становище относно качеството на проектното предложение и са задължителни за кандидатите. Въпросите на кандидатите и разясненията на УО се съобщават (публикуват) на интернет страницата на УО http://opnoir.bg, в секция „Процедури/Въпроси и отговори“ и в ИСУН: https://eumis2020.government.bg (към документите по процедурата) в 10-дневен срок от получаване на искането, но не по-късно от две седмици преди изтичането на срока за кандидатстване.
Процедурата е с три крайни срока на кандидатстване:
Първи срок на кандидатстване: начална дата -  08 април 2026 г., краен срок на кандидатстване – 08 юли  2026 г., 23:59 ч.
Втори срок на кандидатстване: начална дата - 9 юли2026 г., краен срок на кандидатстване - 9 ноември 2026 г., 23:59 часа.
Трети срок на кандидатстване: начална дата – 10 ноември 2026 г., краен срок на кандидатстване - 10 март 2027 г., 23:59 часа.
Проектните предложения се подават от кандидатите само в електронен формат, подписани с квалифициран електронен подпис (КЕП) чрез ИСУН. 


